Απόψεις νηπιαγωγών για την αυτοαξιολόγηση σχολικής μονάδας και τη σχέση της με την επαγγελματική ευημερία
Creators: name: Κουντζόγλου, Αννα Σπυριδούλα Αθανασίου
Publisher: name: Aristotle University of Thessaloniki
Year: 2022
Subjects: Αυτοαξιολόγηση σχολικής μονάδας
Επαγγελματική ευημερία
Νηπιαγωγοί
Ποιοτική έρευνα
School self-evaluation
Professional well-being
Kindergarten teachers
4. Qualitative research

description: Με αφορμή το ΦΕΚ 140/20-1-2021 που εξέδωσε το Υπουργείο Παιδείας και Θρησκευμάτων με τίτλο: «Συλλογικός προγραμματισμός, εσωτερική και εξωτερική αξιολόγηση των σχολικών μονάδων ως προς το εκπαιδευτικό τους έργο» και αφορά την αυτοαξιολόγηση των σχολικών μονάδων, η παρούσα εργασία έχει σκοπό να διερευνήσει τις απόψεις των νηπιαγωγών που εργάζονται στον δημόσιο τομέα αναφορικά με τη διαδικασία αυτή, καθώς και αν οι απόψεις τους για την αυτοαξιολόγηση συνδέονται με την επαγγελματική τους ευημερία. Η συγκεκριμένη θεματική περιοχή αξίζει ερευνητικής δραστηριότητας αφού είναι ένα πεδίο που στη χώρα μας δεν έχει μελετηθεί επαρκώς, ειδικά για την προσχολική εκπαίδευση. Υπάρχει πολύ μικρός αριθμός ερευνών που αναφέρονται στην αυτοαξιολόγηση των σχολικών μονάδων και τη σύνδεσή της με την επαγγελματική ευημερία των εκπαιδευτικών της. Μέσα από τη χρήση των ημι-δομημένων συνεντεύξεων αντλούνται οι απόψεις των νηπιαγωγών του δείγματος για το συγκεκριμένο θέμα, και αναδύεται μία σύνδεση της αυτοαξιολόγησης των σχολικών μονάδων με την επαγγελματική ευημερία των εκπαιδευτικών. Οι νηπιαγωγοί που αποτέλεσαν το δείγμα της έρευνας ήταν 15 συνολικά, προερχόμενοι από διαφορετικά μέρη της Ελλάδας. Προκειμένου να αναλυθούν τα δεδομένα των ημι-δομημένων συνεντεύξεων χρησιμοποιήθηκε η μέθοδος της θεματικής ανάλυσης. Αναφορικά με τα παραπάνω οι περισσότεροι εκπαιδευτικοί τάσσονται υπέρ της αυτοαξιολόγησης των σχολικών μονάδων, έχοντας βέβαια κάποιες επιφυλάξεις όσον αφορά τον τρόπο εφαρμογής της διαδικασίας. Μάλιστα, αναφέρθηκαν πολλές από τις διαστάσεις της σχολικής ζωής που χρήζουν αξιολόγησης. Σύμφωνα με τους νηπιαγωγούς του δείγματος, τα άτομα που θα πρέπει να εμπλέκονται σε αυτή τη διαδικασία είναι κυρίως οι ίδιοι οι εκπαιδευτικοί, ενώ ακόμα αναφέρθηκαν η σχολική ηγεσία, οι γονείς, οι μαθητές και η ευρύτερη κοινωνία. Οι εκπαιδευτικοί επίσης εντόπισαν αρκετά οφέλη της διαδικασίας αυτοαξιολόγησης τόσο στους ίδιους (π.χ. επαγγελματική ανάπτυξη) όσο και στη σχολική μονάδα (π.χ. άνοιγμα σχολείου στην κοινωνία). Ακόμα, το σύνολο των νηπιαγωγών ανέφερε την συνεργασία και την επικοινωνία με τους/τις συναδέλφους/-ισες ως τον πιο σημαντικό παράγοντα που επιδρά στην επαγγελματική τους ευημερία και μπορεί να επηρεαστεί από την αυτοαξιολόγηση της σχολικής τους μονάδας
description: On the occasion of the Government paper 140 / 20-1-2021 issued by the Ministry of Education and Religions entitled: "Collective planning, internal and external evaluation of schools in terms of their educational work" and concerns the self-evaluation of schools, this paper aims to explore the views of kindergarten teachers working in the public sector regarding this process as well as whether their views on self-assessment are linked to their professional well-being. This topic area is worth researching as it is a field that has not been sufficiently studied in our country, especially for preschool education. There is a very small number of researches that refer to the self-evaluation of the school units and its connection with the professional well-being of its teachers. Through the use of semi-structured interviews, the views of the kindergarten teachers of the sample are drawn on this topic, and a connection emerges between the self-evaluation of the school units and the professional well-being of the teachers.The kindergarten teachers that were the sample of the research were 15 in total, coming from different parts of Greece. In order to analyze the data of the semi-structured interviews, the method of thematic analysis was used.Regarding to the above, most teachers are in favor of self-evaluation of school units, although they have some doubts about the implementation of the process. In fact, many of the dimensions of school life that need evaluation were mentioned. According to the kindergarten teachers, the people who should be involved in this process are mainly the teachers themselves, while the school leadership, the parents, the students and the wider society were also mentioned. Teachers also identified several benefits of the self-assessment process both in themselves (eg professional development) and in the school unit (eg opening a school in the community). Also, all the kindergarten teachers mentioned the cooperation and communication with their colleagues as the most important factor that affects their professional well-being and can be influenced by the self-evaluation of their school unit